|  |  |
| --- | --- |
| Prvi.jpg  |   24. IV 2023. Број  **125/23**  |
|  |  |

|  |
| --- |
| САОПШТЕЊЕ ЗА МЕДИЈЕ |
| **април 2023.** |

**Просјечна нето плата у марту 1 258 КМ**

**Реалан раст плате на годишњем нивоу**

Просјечна мјесечна нето плата у Републици Српскојисплаћена у марту 2023. године износила је1 258 КМ и у односу на фебруар 2023. номинално je већа за 0,2%, а реално је мања за 0,3%, док је у односу на исти мјесец претходне године номинално већа за 15,3%, а реално за 4,4%. Просјечна мјесечна бруто плата износила је 1 910 КМ.

Посматрано по подручјима, у марту 2023. године највиша просјечна нето плата исплаћена је у подручју *Финансијске дјелатности и дјелатности осигурања* и износила је 1 643 КМ, а најнижа просјечна нето плата у марту 2023. исплаћена је у подручју *Грађевинарство*,926 КМ.

У марту 2023. године, у односу на март 2022, сва подручја су забиљежила номинални раст нето плате, од чега највише у подручјима *Административне и помоћне услужне дјелатности* 22,8%, *Образовање* 19,8% и *Саобраћај и складиштење* 18,7%.

 KM



Графикон 1. Просјечна нето плата по мјесецима

**Мјесечна инфлација у марту 2023. године 0,5%**

**Годишња инфлација (III 2023/III 2022) 10,4%**

Цијене производа и услуга које се користе за личну потрошњу у Републици Српској, мјерене индексом потрошачких цијена, у марту 2023. године у односу на претходни мјесец у просјеку су више за 0,5%, док су у односу на исти мјесец претходне године у просјеку више за 10,4%.

Од 12 главних одјељака производа и услуга, више цијене на годишњем нивоу забиљежене су у десет, а ниже цијене у два одјељка.

Највећи годишњи раст цијена у марту 2023. године, забиљежен је у одјељку *Храна и безалкохолна пића* 20,1%, усљед повећања цијена у групама Млијеко и млијечни производи од 35,1% и Риба од 26,4%, затим у одјељку *Остали производи и услуге* 12,6%, усљед раста цијена у групи Производи за личну хигијену од 16,9%, потом у одјељку *Намјештај и покућство* 10,5%, због виших цијена у групи Теписи и друге подне облоге од 13,7%, слиједи одјељак *Становање* са повећањем од 10,4%,усљед раста цијена у групама Чврста горива од 24,9% и Материјали за поправак и одржавање стамбене јединице од 19,3%, потом одјељак *Рекреација и култура*, са растом од 8,3%, усљед повећања цијена у групи Производи за кућне љубимце од 23,6%.

Више цијене од 6,9% забиљежене су у одјељку *Ресторани и хотели,* усљед повећања цијена у групи Услуге у ресторанима и кафићима од 7,8%, затим у одјељку *Алкохолна пића и дуван* 6,4%,због раста цијена у групи Пиво од 9,7%, слиједи одјељак *Здравство*, са вишим цијенама од 1,9%, усљед повећања цијена у групи Стоматолошке услуге од 3,2%, потом одјељак *Комуникације* са растом од1,3%, усљед виших цијена у групи Поштанске услуге од 5,1%, док је повећање од 0,6% забиљежено у одјељку Образовање због виших цијена у групи Предшколско образовање од 6,7%.

Ниже цијене на годишњем нивоу, у марту 2023. године, забиљежене су у одјељку *Одјећа и обућа* 3,9%, усљед сезонских снижења конфекције и обуће током године и у одјељку *Превоз* 0,2%, усљед снижења цијена у групи Горива и мазива за путничке аутомобиле од 6,3%.

%

Графикон 2. Мјесечна и годишња инфлација

**Десезонирана индустријска производња (III 2023/II 2023) већа 2,8%**

**Календарски прилагођена индустријска производња (III 2023/III 2022) мања 2,2%**

Десезонирана индустријска производња у Републици Српској у марту 2023. године у поређењу са фебруаром 2023. године већа је за 2,8%.

Календарски прилагођена индустријска производња у Републици Српској у марту 2023. године, у поређењу са мартом 2022. године, мања је за 2,2%.

Календарски прилагођена индустријска производња у Републици Српској у периоду јануар-март 2023. године у поређењу са истим периодом 2022. године мања je за 0,3%. У поменутом периоду у подручју *Вађењe руда и камена* забиљежен је раст од 9,6% и у подручју *Производњa и снабдијевањe електричном енергијом, гасом, паром и климатизацијa* раст од 0,8%, док је у подручју *Прерађивачкa индустријa* забиљежен пад од 3,7%.

Графикон 3. Индекси индустријске производње март 2019 – март 2023. (∅2015=100)

**Број запослених у индустрији (III 2023/III 2022) мањи 1,3%**

Број запослених у индустрији у марту 2023. године, у односу на исти мјесец прошле године мањи је за 1,3%.

Број запослених у индустрији у марту 2023. године у односу у на просјек 2022. године мањи је за 1,2%, док је у односу на фебруар 2023. године мањи за 0,2%.

**У прва три мјесеца 2023. највише се извозило у Србију и у Хрватску**

У периоду јануар - март 2023. године остварен је извоз у вриједности од милијарду и 353 милиона КМ, што је за 5,4% више него у периоду јануар - март 2022. године, те увоз у вриједности од милијарду и 620 милиона КМ, што је за 2,5% више него у периоду јануар - март 2022, док је проценат покривености увоза извозом износио 83,6%.

Покривеност увоза извозом у прва три мјесеца 2023. године од 83,6% је други најбољи резултат Републике Српске када се пореди са прва три мјесеца било које претходне године. Нешто боља покривеност увоза извозом у прва три мјесеца остварена је једино 2021. године, када је износила 83,7%.

У марту 2023. године остварен је извоз у вриједности од 478 милиона КМ, што је за 0,3% мање него у марту 2022. године, те увоз у вриједности од 657 милиона КМ, што је за 1,6% мање него у марту 2022. године, док је проценат покривености увоза извозом износио 72,8%.

У погледу географске дистрибуције робне размјене Републикe Српскe са иностранством, у периоду јануар - март 2023. године, највише се, од укупно оствареног извоза, извозило у Србију и то у вриједности од 197 милиона КМ (14,6%) и у Хрватску 190 милиона КМ (14,0%). У истом периоду, највише се, од укупно оствареног увоза, увозило из Италије и то у вриједности од 253 милионa КМ (15,6%) и из Србије, у вриједности од 247 милиона КМ (15,3%).

Посматрано по групама производа, у периоду јануар - март 2023. године, највеће учешће у извозу остварује електрична енергија са 171 милион КМ, што износи 12,6% од укупног извоза, док највеће учешће у увозу остварују нафтна уља и уља добијена од битуменозних минерала (осим сирових), са укупном вриједношћу од 98 милиона КМ, што износи 6,1% од укупног увоза.

хиљ. КМ

2023

2022

Графикон 4. Извоз и увоз по мјесецима

|  |
| --- |
| **МАТЕРИЈАЛ ПРИПРЕМИЛИ:**  |
| **Статистика рада**Биљана Глушацbiljana.glusac@rzs.rs.ba |
| **Статистика цијена** Жељка Драшковићzeljka.draskovic@rzs.rs.ba |
| **Статистика индустрије и рударства** Андреа Ерак-Латиновићandrea.erak@rzs.rs.ba;  |
| **Статистика спољне трговине** мр Сања Стојчевић Увалићsanja.stojcevic@rzs.rs.ba |

|  |
| --- |
|  |
| Саопштење припремио одјсек за протоколарне послове |
| Дарко Милуновић, директор Завода, главни уредникОгњен Игњић, руководилац одсјека Република Српска, Бања Лука, Владике Платона ббИздаје Републички завод за статистикуСаопштење је објављено на Интернету, на адреси: www.rzs.rs.baтел. +387 51 332 700; E-mail: [stat@rzs.rs.ba](file:///%5C%5Ckordun%5CAppData%5CLocal%5CMicrosoft%5CWindows%5CTemporary%20Internet%20Files%5CLow%5CContent.IE5%5CAppData%5CLocal%5CMicrosoft%5CWindows%5CTemporary%20Internet%20Files%5CLow%5CContent.IE5%5CAppData%5CLocal%5CMicrosoft%5CWindows%5CTemporary%20Internet%20Files%5CLow%5CContent.IE5%5CAppData%5CLocal%5CMicrosoft%5CWindows%5CTemporary%20Internet%20Files%5CContent.IE5%5CAppData%5CLocal%5CMicrosoft%5CWindows%5CTemporary%20Internet%20Files%5CContent.Outlook%5CHVIF4827%5Cstat%40rzs.rs.ba)**Приликом коришћења података обавезно навести извор** |